เยลโลว์คาร์ด

เยลโลว์คาร์ด () วงดนตรีแนว Punk Pop จากอเมริกา จุดเด่นของวงเยลโลว์คาร์ดคือมีการใช้ ไวโอลิน

สมาชิกปัจจุบัน 
 Ryan Key – นักร้องนำ, ริธึ่ม กีตาร์ (1999–ปัจจุบัน) 
 Sean Mackin – ไวโอลิน, เสียงประสาน (1997–ปัจจุบัน) 
 Josh Portman – เบส (2012–ปัจจุบัน)
 Ryan Mendez – กีตาร์ลีด, Backing vocals (2005–ปัจจุบัน)

ประวัติ 
เยลโลว์คาร์ด (Yellowcard) รวมตัวกันที่ แจ็กสันวิลล์ รัฐฟลอริดา เมื่อปี 1997 แต่มาตั้งวงเป็นเรื่องเป็นราวที่แคลิฟอร์เนีย เมื่อต้นปี 2000 ผลงานชุดแรกของเขาออกมาเมื่อปี 2001 ชื่อว่า One For The Kids ต่อมาในปี 2002 พวกเขาออกอัลบั้ม EP มีชื่อว่า The Underdog

ปี 2004 พวกเขาออกอัลบั้ม Ocean Avenue ซึ่งเป็นอัลบั้มชุดแรกภายใต้สังกัด Capitol Records อัลบั้ม Ocean Avenue มีเพลงดังคือ ‘Way Away’ และ ‘Only One’ ยอดขายทั่วโลกอัลบั้ม Ocean Avenue ประมาณ 2,500,000 ก๊อปปี้ และพวกเขาได้รับรางวัลจากงาน เอ็มทีวี วิดีโอ มิวสิก อวอร์ดสเมื่อปี 2004 นอกจากนั้น นิตยสาร Rolling Stones ยกย่อง Yellowcard ว่าเป็น "a winning combination of punk, pop, and classical" และยังขึ้นปก Alternative Press ฉบับ “100 Bands You Need To Know in 2004”

ปี 2006 Lights And Sounds เป็นอัลบั้มชุดที่สองที่ออกภายใต้สังกัด Capitol Records ถัดจากอัลบั้ม Ocean Avenue
อัลบั้ม Lights And Sounds เปลี่ยนแนวเพลงจากสไตล์รักอกหัก สู่เรื่องราวที่มีสาระมากขึ้น อาทิ สงคราม อัลบั้มชุดนี้ บันทึกเสียงที่ Sunset Sound Studios ใน ลอสแอนเจลิส ได้ Neal Avron เคยโปรดิวซ์ให้วง New Found Glory มาทำให้

อัลบั้มที่มีชื่อว่า “Paper Walls”  เปิดตัวด้วยเพลง “Light Up The Sky”  อัลบั้มนี้ ยังคงมีโปรดิวเซอร์คนเดิมที่เคยทำกันใน 2 อัลบั้มที่แล้วอย่าง Neal Avron

Yellowcard ได้ประกาศแยกวงชั่วคราวในช่วงปี 2008 หลังอัลบั้ม Paper Walls ด้วยเหตุผลส่วนตัว และกลับมารวมตัวอีกครั้งในปี 2010 ในสังกัดใหม่คือ Hopeless Record พร้อมสมาชิกใหม่คือ Sean O'Donnel ในตำแหน่งกีตาร์เบส
ในระหว่างการทำอัลบั้มใหม่ พวกเขาได้ทำคลิปวิดิโอเผยแพร่ทาง Youtube เพื่อให้แฟนได้ติดตามการทำงานของพวกเขา
ในที่สุด ในปี 2011 Yellowcard ก็ออกอัลบั้มใหม่ที่มีชื่อว่า When You're Through Thinking, Say Yes ซึ่งเป็นประโยคที่ Ryan Key นักร้องนำของวงขอแต่งงานแฟนของเขาในอดีต

ในปีถัดมา Yellowcard ก็ออกอัลบั้มใหม่คือ Southern Air พร้อมมือเบสคนใหม่คือ Josh Portman ผู้มาแทน Sean O'Donnel ที่ลาออกจากวงเนื่องจากต้องการเวลาให้ครอบครัวมากขึ้น
Yellowcard กล่าวถึงอัลบั้มนี้ว่า มีความใกล้เคียงกับ Ocean Avenue มาก และเป็นอัลบั้มที่ดีที่สุดที่พวกเขาเคยทำมา 
โดยชื่ออัลบั้ม Southern Air นั้นสื่อถึงบ้านของพวกเขา คือรัฐฟลอริดา ที่อยู่ทางใต้ของประเทศสหรัฐอเมริกา

เดือนมีนาคม ปี 2014 Yellowcard ชี้แจงผ่านเฟสบุ๊คของวงถึงการลาออกของมือกลอง Longineu W. Parsons III ที่สนใจในงานดนตรีแนวอื่นมากกว่า รวมถึงเรื่องการย้ายค่ายจาก Hopeless Record ไป Razor & Tie
ทั้งนี้ ทางวงกล่าวว่า อัลบั้มใหม่ในปี 2014 กับค่ายใหม่นั้น พวกเขาได้เชิญ Nate Young จากวง Anberlin ที่ประกาศจะแยกวงหลังอัลบั้มสุดท้ายในปี 2014 มาร่วมตีกลองในอัลบั้มใหม่นี้ แต่ยังไม่มีการประกาศเข้าร่วมวงในฐานะสมาชิกใหม่แต่อย่างใด โดยที่ Nate Young อยู่ช่วยงานในสตูดิโออัลบั้มชุดใหม่และออกทัวร์กับวงช่วงสั้นๆ ก่อนที่เดือนกันยายน ปี 2014 ทางวงจะประกาศตัวมือกลองคนใหม่ Tucker Rule (อดีตมือกลองวง Thursday) มาช่วยตีกลองในช่วงทัวร์โปรโมทอัลบั้มใหม่

เดือนตุลาคม 2014 Yellowcard ได้ออกวางขายอัลบั้มใหม่ที่มีชื่อว่า Lift a Sail โดยที่ปล่อยซิงเกิลอย่าง One Bedroom, Transmission Home, Make Me So, Crash the Gates ออกมาชิมลาง และหลังจากอัลบั้มวางขาย ทางวงก็ประกาศทัวร์สนับสนุนอัลบั้มใหม่ทันที โดยที่มีวงอย่าง Memphis May Fire ร่วมทัวร์ด้วย อัลบั้มนี้เปิดตัวสัปดาห์แรกที่อันดับ 26 ของบิลบอร์ดที่ยอดขาย 14,000 ชุด ซึ่งเป็นอัลบั้มที่มียอดขายเปิดตัวที่น้อยที่สุดของวงเลยทีเดียว

อัลบั้ม 
 Midget Tossing (1997) 
 Where We Stand (1999, ออกวางขายใหมในปี 2004 และ 2005) 
 One for the Kids (2001) 
 Ocean Avenue (2003) 
 Lights and Sounds (2006)
 Paper Walls (2007)
 When You're Through Thinking, Say Yes (2011)
 Southern Air (2012)
 Lift a Sail (2014)

สมาชิกเดิม 
 Ben Dobson – ร้องนำ (1997-1999)
 Todd Clarry – กีต้าร์, เสียงประสาน (1997-2000)
 Warren Cooke – เบส (1997-2002)
 Alex Lewis – เบส, เสียงประสาน (2003-2004)
 Ben Harper – กีตาร์ลีด (1997-2005)
 Longineu Warren Parsons III ("LP") – กลอง (1997-2014)
 Peter Mosely – เบส, เปียโน, เสียงประสาน (2002–2003, 2004–2007)
 Sean O'Donnell – เบส, เสียงประสาน (2010–2012)

อ้างอิง

แหล่งข้อมูลอื่น 
 เว็บไซต์อย่างเป็นทางการ
 One For The Fans 
 

กลุ่มดนตรีพังก์ร็อกสัญชาติอเมริกัน
ศิลปินสังกัดแคปิตอลเรเคิดส์
กลุ่มดนตรีที่ก่อตั้งในปี พ.ศ. 2540